Diari Oficial de la Generalitat Valenciana


Sumari del DOGV 4573, del 26-08-2003 (2003/9224)

Informació pública de les bases de la convocatòria de proves selectives per a proveir una plaça d'encarregat del Museu de la Pilota de Genovés.
-----------------------------------------------------------------------------------------------------------------------------------------------

### Dades del document

Número de DOGV
:   4573

Data del DOGV
:   26-08-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/9224


Data del document
:   28-07-2003

Organisme emissor
:   Ajuntament del Genovés

Tipus de document
:   Resolució

Descriptors 

:   * Genovés, el
    * administració local
    * professió de la informació
    * concurs administratiu
    * museu

Informació pública de les bases de la convocatòria de proves selectives per a proveir una plaça d'encarregat del Museu de la Pilota de Genovés. [2003/S9224]
  
En compliment de la Resolució d'Alcaldia de data 28 de juliol del 2003, es publica la convocatòria de concurs oposició per a la provisió, amb caràcter de personal laboral, d'una plaça d'encarregat del Museu de la Pilota, d'acord amb les següents bases:
  
Primera. Objecte de la convocatòria
  
1. És objecte de la present la convocatòria la provisió d'una plaça d'encarregat del Museu de la Pilota, incloses en l'oferta d'ocupació pública per a l'exercici 2002, aprovada per Resolució de l'Alcaldia de 31 de juliol del 2002.
  
2. Dita plaça correspon a la plantilla de personal laboral dotada amb el sou corresponent al grup C, més dos pagues extraordinàries, que corresponguen de conformitat amb la legislació vigent.
  
3. La provisió de la plaça inclosa en esta convocatòria s'efectuarà mitjançant concurs oposició i seran d'aplicació els preceptes inclosos en estes bases i en la legislació que se cita:
  
- Llei 7/1985, de 2 d'abril, Reguladora de les Bases de Règim Local.
  
- Reial Decret Legislatiu 781/1986 de 18 abril.
  
- Llei 30/1984, de 2 d'agost de Mesures per a la Reforma de la Funció Pública, amb les modificacions introduïdes per la Llei 23/1988, de 28 de juliol i per la Llei 22/1993 de 29 de desembre.
  
- Reial Decret 896/1991, de 7 de juny, sobre regles bàsiques i programes mínims per a la selecció de funcionaris de l'administració local.
  
- Decret Legislatiu de 24 d'octubre de 1995, del Consell de la Generalitat Valenciana pel qual s'aprova el Text Refós de la Llei de la Funció Pública Valenciana.
  
- Reial Decret 364/1995, de 10 de març, pel qual es va aprovar el Reglament d'Ingrés de Personal al Servici de l'Administració de l'Estat.
  
- Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal a qui s'aplica la Llei de Funció Pública Valenciana.
  
- Les altres disposicions concordants o complementàries sobre la matèria que resulten d'aplicació.
  
Segona. Condicions dels aspirants
  
1.Condicions generals
  
Per a prendre part en el concurs oposició els aspirants hauran de reunir les següents condicions:
  
a) Ser espanyol o espanyola, o d'un dels estats membres de la Unió Europea, o d'aquells estats a què els siga d'aplicació la lliure circulació de treballadors i treballadores, en els termes previstos en la llei estatal que regula esta matèria.
  
b) Tindre complits els 18 anys, i no excedir d'aquella en què falten menys de deu per a la jubilació forçosa per edat, determinada per la legislació bàsica en matèria de funció pública. L'excés en el límit màxim d'edat es compensarà amb els servicis prestats amb anterioritat en l'administració.
  
c) Estar en possessió del títol de Batxiller, Formació Professional de primer grau o equivalent o complir les condicions requerides per a obtindre'l en la data en què acabe el termini de presentació d'instàncies.
  
d) Posseir la capacitat física i psíquica necessària per a l'acompliment de les funcions pròpies del lloc de treball.
  
e) No haver sigut separat mitjançant expedient disciplinari del servici a l'administració local, autonòmica o estatal, ni trobar-se inhabilitat per a l'exercici de les funcions públiques.
  
2. Equivalència de títols
  
Correspon a l'autoritat acadèmica competent declarar l'equivalència de títols. Els títols estrangers hauran d'estar degudament convalidats en la data de finalització del termini de presentació d'instàncies.
  
Tercera. Instàncies
  
1. Presentació d'instàncies
  
Les instàncies sol·licitant prendre part en el concurs oposició es dirigiran al president de la corporació, i es presentaran en el registre general d'esta, durant el termini de 20 dies naturals comptats a partir del següent a la publicació de l'extracte de la convocatòria en el Boletín Oficial del Estado.
  
Les instàncies també podrà presentar-se en la forma que determina l'article 38.4 De la Llei 30/1992, de 26 de novembre, del Règim Jurídic de les Administracions Públiques i del Procediment Administració Comuna.
  
Els aspirants manifestaran en la instància que reunixen totes i cada una de les condicions que s'exigixen en la base segona referides a la data en què acaba el termini de presentació de sol·licituds, havent de mantindre's tals requisits al llarg de tot el procés selectiu, i que es comprometen a prestar el preceptiu jurament o promesa.
  
A les instàncies s'acompanyará:
  
- Fotocòpia compulsada del document nacional d'identitat.
  
- Justificant d'haver ingressat en la caixa municipal els drets d'examen.
  
- Fotocòpia compulsada del títol acadèmic exigit.
  
- Justificants en original o fotocòpia compulsada dels mèrits que s'al·leguen i que s'especifiquen en la base novena, no podent valorar el tribunal altres mèrits que els que figuren en la documentació presentada acompanyant a la instància.
  
2. Taxa per drets d'examen
  
En el moment de presentar la sol·licitud s'adjuntarà a la mateixa resguard d'haver ingressat en Bancaixa, en el compte de què és titular l'Ajuntament de Genovés i el codi d'identificació del qual és 6871-0791-75-2313047181 els drets d'examen que es fixen en 16.00 euros.
  
Els citats drets d'examen només seran tornats als que no siguen admesos al procediment selectiu per falta d'algun dels requisits exigits per a prendre part en este.
  
L'impagament dels drets d'examen o el fet de no aportar el justificant de l'ingrés o no especificar que prova selectiva correspon donarà lloc a l'exclusió de l'aspirant en la relació que s'aprove.
  
Quarta. Admissió d'aspirants
  
Finalitzat el termini de presentació d'instàncies, la Presidència de la corporació aprovarà la llista provisional d'aspirants admesos i exclosos que es farà pública en el Butlletí Oficial de la Província de València i serà exposada en el tauler d'edictes de la corporació i es concedirà un termini de 10 dies per a reclamacions.
  
Dites reclamacions si les hi haguera seran acceptades o rebutjades en la resolució per la qual s'aprova la llista definitiva que serà feta pública en la forma indicada.
  
En el supòsit de no presentar-se cap reclamació, la llista provisional esdevindrà automàticament en definitiva, i es farà constar en la resolució de l'Alcaldia.
  
Tant en un supòsit com en un altre, en la resolució indicada es nomenaran els membres del tribunal qualificador i es detallaran la data, hora i lloc de celebració del primer exercici de l'oposició, així com l'orde d'actuació dels aspirants.
  
Cinquena. Tribunal qualificador
  
1. El tribunal qualificador estarà constituït de la següent forma:
  
President:
  
- El de la corporació o membre d'esta en qui delegue.
  
Secretari:
  
- El de la corporació o funcionari en qui delegue amb veu i sense vot.
  
Vocals:
  
- Un representant del professorat oficial designat per l'Institut Valencià d'Administració Pública
  
- Un representant de la Generalitat Valenciana designat per la Conselleria de Justícia i Administracions Públiques
  
- Un treballador de l'Ajuntament designat pel president de la corporació.
  
- Dos representants dels treballadors designats per la Junta de Personal de l'Ajuntament corresponent, o de no existir pels delegats de personal.
  
En defecte d'estos dos, per les organitzacions sindicals més representatives en l'Ajuntament, o si no n'hi ha, per les organitzacions més representatives en l'àmbit de la Comunitat Valenciana.
  
2. La designació dels membres del tribunal inclourà la dels seus respectius suplents i es farà pública en el Butlletí Oficial de la Província de València i en el tauler d'edictes de la corporació.
  
La corporació sol·licitarà dels òrgans corresponents, la designació dels seus respectius representants que haurà d'efectuar-se en el termini de 20 dies següents al de la recepció de la sol·licitud. Tots els vocals del tribunal posseiran igual o superior titulació acadèmica que l'exigida per al lloc de treball oferit.
  
3. El tribunal no podrà constituir-se ni actuar sense l'assistència de més de la meitat dels seus membres titulars o suplents i del president.
  
4. Els membres del tribunal hauran d'abstindre's de formar part del mateix quan concórreguen les circumstàncies previstes en l'article 28 de la Llei 30/1992, de 26 de novembre de Llei de Règim Jurídic de les Administracions Públiques i del Procediment Administratiu Comú.
  
5. Els aspirants podran recusar als membres del tribunal en els termes establits en l'article 29 del mateix Text Legal.
  
6. El tribunal no podrà aprovar ni declarar que han superat les proves selectives un nombre d'opositors superior al de les places convocades.
  
7. El tribunal podrà disposar la incorporació als seus treballs d'assessors especialistes per a la celebració de les proves en els termes de l'article 12.1 del Reial Decret 127/1990, de 2 de febrer.
  
8. El tribunal que actue en estes proves, a efectes d'assistència, tindrà la categoria segona, de les previstes en l'annex IV del Reial Decret 462/2002, de 24 de maig, tant pel que fa als membres del tribunal com dels assessors i col·laboradors.
  
9. Si una vegada constituït el tribunal i iniciada la sessió s'absentara el president este designarà d'entre els vocals concurrents a què li substituirà durant la seua absència que podrà ser en primer lloc, un regidor si hi haguera i si no n'hi ha el vocal amb major jerarquia, antiguitat i edat per este orde.
  
10. De cada sessió el secretari estendrà un acta, on es farà constar les qualificacions dels exercicis, les incidències i les votacions que es produïsquen. Les actes numerades i rubricades constituiran l'expedient que reflectirà el procés selectiu dut a cap.
  
Sisena. Desenvolupament i publicitat de les proves
  
1. Les bases una vegada aprovades per l'alcalde president de l'Ajuntament es publicaran íntegres en el Butlletí Oficial de la Província de València i en el Diari Oficial de la Generalitat Valenciana, i l'anunci extractat de la convocatòria es publicarà també en el Boletín Oficial del Estado.
  
2. Tots els anuncis de tràmits posteriors es publicaran en el Butlletí Oficial de la Província de València, tal com es concreta en els distints epígrafs d'estes bases.
  
Una vegada iniciades les proves no serà obligatòria la publicació dels successius anuncis de celebració dels restants exercicis en el Butlletí Oficial de la Província de València.
  
Estos anuncis hauran de fer-se públics pel tribunal en el tauler d'anuncis de l'Ajuntament de Genovés amb 12 hores d'antelació a l'inici d'estos si es tracta del mateix exercici, o de 72 hores si es tracta d'un nou exercici.
  
3. L'anunci de la convocatòria, les bases i tots els altres anuncis relatius al desenvolupament d'estes proves es publicaran també en el tauler d'edictes de l'Ajuntament, com a informació complementària de l'anterior si bé els terminis es computaran a partir de la respectiva inserció dels butlletins oficials.
  
Setena. Orde d'actuació
  
Els aspirants seran convocats en crida única excepte casos de força major degudament justificats i apreciats lliurement pel tribunal. La falta de presentació d'un aspirant en el moment de ser cridat a qualsevol dels exercicis obligatoris determinarà automàticament el decaïment del seu dret a participar en este exercici i en els successius per la qual cosa quedarà exclòs del procediment selectiu.
  
L'orde d'actuació dels aspirants en aquells exercicis que no puguen realitzar-se conjuntament es determinarà mitjançant sorteig previ.
  
El tribunal podrà requerir en qualsevol moment als aspirants que acrediten la seua identitat, els quals hauran d'anar proveïts del document nacional d'identitat.
  
Huitena. Exercicis de l'oposició
  
L'oposició es compondrà dels següents exercicis:
  
Primer exercici teòric. De caràcter obligatori i eliminatori per a tots els aspirants. Consistirà a contestar correctament per escrit un qüestionari de 20 preguntes amb tres respostes alternatives, una d'estes vertadera, en un temps màxim de 30 minuts sobre els temes relacionats en el grup I, del temari que es recull com a annex d'estes bases.Per a la correcció d'esta prova es tindran en compte en tot cas les respostes errònies.
  
La qualificació d'este exercici serà de 0 a 10 punts i s'haurà d'obtindre una qualificació de 5 punts per a superar-lo.
  
Segon exercici teòric. De caràcter obligatori i eliminatori per a tots els aspirants. Consistirà a contestar per escrit quaranta preguntes curtes, en un màxim de tres línies, sobre els temes relacionats en el grup II, del temari que es recull com a annex d'estes bases. La duració d'este exercici serà com a màxim de tres hores.
  
La qualificació d'este exercici serà de 0 a 10 punts i s'haurà d'obtindre una qualificació de 5 punts per a superar-lo.
  
Tercer exercici pràctic.
  
De caràcter obligatori i eliminatori per a tots els aspirants. Consistirà en la resolució d'un supòsit pràctic elegit per l'aspirant dels dos plantejats pel tribunal i relacionat amb les funcions a desenvolupar. La duració d'este exercici serà com a màxim de 45 minuts.
  
La qualificació d'este exercici serà de 0 a 10 punts i s'haurà d'obtindre una qualificació de 5 punts per a superar-lo.
  
Quart exercici. Coneixement del valencià. De caràcter obligatori i no eliminatori.
  
Consistirà a traduir del valencià al castellà i viceversa un text proposat pel tribunal en un temps màxim d'una hora.
  
Este exercici es qualificarà de 0 a 4 punts.
  
Novena. Fase de concurs
  
D'acord amb el que establix l'article 4 del Real Decret 896/1991, de 7 de juny, la fase de concurs serà prèvia a la fase d'oposició.
  
Consistirà en la valoració dels mèrits acreditats documentalment pels aspirants en el moment de presentar la instància, segons el següent barem:
  
- Servicis prestats: el tribunal valorarà els treballs prestats en qualsevol administració pública, degudament acreditats mitjançant certificat expedit pel responsable del departament, servici o àrea de l'administració pública i acompanyats d'un informe de vida laboral expedit per la Tresoreria de la Seguretat Social: a raó d'1,50 punts per any complet treballat amb un màxim de 3 punts.
  
- Experiència: el tribunal valorarà l'experiència d'haver realitzat funcions semblants a les que s'hauran d'exercir en qualsevol administració pública, degudament acreditada mitjançant certificat expedit pel responsable del departament, servici o àrea de l'administració pública: a raó de 0,10 punts per mes treballat amb un màxim de 3 punts.
  
- Cursos de formació i perfeccionament: es valoraran aquells que tinguen relació amb les funcions a exercir que hagen sigut convocats o homologats per centres o organismes oficials. La seua valoració s'efectuarà de la següent forma:
  
- De més de 30 hores: 0,50 punt per curs
  
- Entre 20 a 30 hores: 0,25 punt per curs
  
La valoració total d'este apartat no podrà excedir de 2 punts.
  
- Coneixement del valencià: els coneixements, que hauran de ser acreditats o homologats per la Junta Qualificadora de Coneixements de Valencià de la Generalitat Valenciana es baremaran fins a un màxim de 2 punts d'acord amb els següents criteris:
  
- Coneixement oral: 0,50 punts
  
- Coneixement elemental: 1,00 punts
  
- Coneixement mitjà: 1,50 punts
  
- Coneixement superior: 2,00 punts
  
En cas de posseir més d'un certificat de coneixement de valencià només, es valorarà el del nivell superior.
  
- Altres mèrits: el tribunal valorarà també:
  
- Publicacions d'articles o realització de treballs específics que tinguen a veure amb l'activitat de museu o de pilota valenciana: s'acreditarà mitjançant certificat expedit pel responsable del departament, servici o àrea.
  
Fins a un màxim de 2 punts, a raó de 0,25 punts per article i/o treball específic realitzat.
  
El tribunal, si l'estima convenient, efectuarà una entrevista personal.
  
Deu. Qualificació dels exercicis
  
Les qualificacions s'adoptaran sumant les puntuacions atorgades pels distints membres del tribunal qualificador i es dividirà el total pel nombre d'assistents a aquell, sent el coeficient la qualificació obtinguda en cada exercici.
  
Les qualificacions de cada exercici es faran públiques el mateix dia en què s'acorden i seran exposades en el tauler d'anuncis de la corporació.
  
L'orde de qualificació definitiva estarà determinat per la suma de les puntuacions obtingudes en el conjunt dels exercicis i de la fase de concurs.
  
Onze. Relació d'aprovats, presentació de documents i nomenament.
  
1. El nombre d'aspirants que podran ser declarats aprovats per orde decreixent de puntuació no podrà superar el nombre de vacants convocades.
  
2. L'opositor aprovat presentarà en la Secretaria General de la corporació dins del termini de 20 dies naturals, a partir de la publicació de la llista d'aprovats, els documents acreditatius de les condicions que s'exigixen en la base segona a saber:
  
a) Certificat de naixement que podrà suplir amb la fotocòpia del seu document nacional d'identitat acompanyat de l'original per a la seua compulsa.
  
b) Còpia autèntica o fotocòpia (acompanyada de l'original per a la seua compulsa) del títol que posseïsca, d'entre els exigits en l'apartat 2.1 o justificant d'haver pagat els drets per a la seua expedició. Si estos documents estigueren expedits després de la data en què va expirar el termini de presentació d'instàncies, haurà de justificar el moment en què van concloure els seus estudis.
  
c) Certificat acreditatiu de no patir cap malaltia o defecte físic que impossibilite per al normal exercici de la funció expedit per facultatiu competent.
  
d) Certificat de no trobar-se inhabilitat penalment per a l'exercici de funcions públiques referit a la data de terminació de les proves selectives.
  
e) Declaració jurada de no haver sigut separat mitjançant expedient disciplinari del servici de qualsevol de les administracions públiques, ni trobar-se inhabilitat per a l'exercici de funcions públiques.
  
f) Declaració de l'interessat de no estar exercint en cap lloc o activitat del sector públic delimitat per l'article primer de la Llei 53/1984, i indicarà així mateix que no es realitza activitat incompatible o subjecta a reconeixement d'incompatibilitat, fent referència igualment a si percep pensió de jubilació, retir o orfandat, per drets passius o per qualsevol règim de Seguretat Social públic i obligatori
  
Qui dins del termini indicat i excepte causa de força major degudament acreditada no presentara la documentació o de l'examen d'esta es deduïra que manca de tots o alguns dels requisits assenyalats no podrà ser nomenat o contractat i quedaran anul·lades totes les seues actuacions sense perjuí de la responsabilitat en què hagueren incorregut per falsedat.
  
En este cas es formularà proposta de nomenament o contractació a favor de qui havent superat la puntuació mínima exigida tinga cabuda a conseqüència de la referida anul·lació.
  
Dotze. Nomenament en propietat i presa de possessió
  
Una vegada aprovada la proposta per l'Alcaldia l'opositor nomenat haurà de prendre possessió en el termini de 30 dies hàbils a comptar del següent a la notificació del nomenament. De no prendre possessió en el termini assenyalat sense causa justificada, quedaran en la situació de cessants, i aleshores l'Alcaldia podrà nomenar a qui tinguera la puntuació següent, i aleshores es considerarà feta la proposta de nomenament pel tribunal qualificador a favor d'estos.
  
Tretze. Impugnació i revocació de la convocatòria
  
1. Contra la present convocatòria i les seues bases i tots els actes administratius que es deriven d'esta i de les actuacions del tribunal es podrà interposar recurs pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en la norma reguladora de la jurisdicció contenciós administrativa.
  
2. En qualsevol moment sempre abans de la presentació de les sol·licituds pels aspirants, l'Alcaldia Presidència podrà modificar o deixar sense efecte la convocatòria mitjançant l'adopció de l'acord corresponent que serà publicat en el Butlletí Oficial de la Província de València i en el tauler d'anuncis d'este ajuntament.
  
Catorze. Incidències
  
En tot el no previst en estes bases el tribunal queda facultat per a resoldre els dubtes que es presenten i prendre els acords necessaris per al desenvolupament de les proves.
  
Annex del temari
  
Grup I
  
Tema 1. La Constitució Espanyola de 1978. Principis generals.
  
Tema 2. Drets i deures dels espanyols.
  
Tema 3. Organització territorial de l'estat en la Constitució. La Corona. Les Corts Generals.
  
Tema 4. El municipi: concepte i elements. Especial referència a l'empadronament.
  
Tema 5. L'Estatut d'Autonomia de la Comunitat Valenciana: principis generals.
  
Tema 6. L'acte administratiu: concepte, classes i elements.
  
Tema 7. El procediment administratiu: principis informadors. Les fases del procediment administratiu: Iniciació, ordenació, instrucció i terminació.
  
Tema 8. Les hisendes locals: classificació dels ingressos. Les ordenances fiscals.
  
Grup II
  
Tema 1. Reglament General del Joc de la Pilota. Normativa general i definicions
  
1.1 Àmbit d'aplicació
  
1.2 Definicions bàsiques
  
1.3 Camps de joc
  
1.4 Material i uniformes
  
1.5 Component humà del món de la pilota
  
1.6 Normes generals per a qualsevol modalitat
  
Tema 2: Reglament. Escala i corda
  
2.1 El terreny del joc i altres consideracions
  
2.2 Regles del joc
  
2.3 El tempteig i les incidències
  
Tema 3. Reglament. Frontó valencià
  
Tema 4. Reglament. Galotxa
  
Tema 5. Reglament. Galotxes
  
5.1 Introducció
  
5.2 Pista de joc.
  
5.3 Regles de joc.
  
Tema 6. Reglament. Llargues.
  
6.1 Aspectes fonamentals
  
6.2 Planejament del carrer de joc
  
6.3 Les marxes
  
6.4 El traure o banca
  
6.5 Un joc
  
6.6 Fer ratlla
  
6.7 El marxador
  
6.8 Rest
  
6.9 Parada
  
6.10 El pany
  
6.11 Pilota a l'aire
  
6.12 Traure de sobaquillo o bragueta
  
6.13 La ratlla
  
6.14 Aspectes del joc a llargues
  
Tema 7. Reglament. Raspall al carrer
  
7.1 Lloc de joc i dimensions
  
7.2 La pilota
  
7.3 Equips
  
7.4 Forma de joc
  
Tema 8. Reglament. Raspall al trinquet
  
8.1 El terreny de joc i altres consideracions
  
8.2 Regles de joc
  
Tema 9. Reglament. Nivell escolar
  
9.1 Material esportiu
  
9.1.1 Alevins-infantils
  
9.1.2 Cadets-juvenils
  
9.2 Escala i corda
  
9.3 Raspall al trinquet
  
9.4 Raspall al carrer
  
9.5 Galotxa
  
9.6 Frontó valencià
  
Tema 10. Història. Els orígens de la pilota valenciana.
  
Tema 11. Història de la pilota valenciana. De l'edat mitjana fins al segle XX.
  
Tema 12. Història de la pilota valenciana. La pilota valenciana al segle XX.
  
Tema 13. Descripció del joc. Els jugadors
  
13.1 Noms dels jugadors segons la seua situació:
  
13.1.1 Al trinquet per dalt de la corda. Partida estàndard
  
13.1.2 Variacions de la partida estàndard
  
13.1.3 Altres modalitats
  
13.1.4 A llargues i a raspall
  
13.1.5 A perxa i a galotxa
  
13.2 Noms dels equips:
  
13.2.1 Segons la posició
  
13.2.2 Segons la faixa
  
Tema 14. Descripció del joc. La pilota
  
14.1 Procés d'elaboració.
  
14.2 Pes
  
14.3 Altres tipus de pilota
  
14.4 La pilota i la marxa de la partida
  
Tema 15. Descripció del joc. El públic
  
15.1 La situació
  
15.1.1 Al carrer
  
15.1.2 Al trinquet
  
15.2 La importància del públic en la marxa del joc
  
15.2.1 Dins del terreny de joc
  
15.2.2 El públic i les decisions
  
15.3 El públic i el jugador
  
15.4 El públic i la llengua
  
Tema 16. Descripció del joc. La puntuació de la partida
  
16.1 La puntuació del joc
  
16.1.1 El joc net
  
16.1.2 Els jocs amb un altre resultat
  
16.2 Altres models de joc
  
16.3 La puntuació general
  
16.4 Termes de la partida
  
16.4.1 A Lliures
  
16.4.2 A pujar i a baixar
  
16.4.3 A temps
  
16.4.4 L'última pilotada
  
Tema 17. Descripció del joc. La partida
  
17.1 La partida de fira
  
17.2 La partida del dissabte
  
17.3 Altres partides
  
Tema 18. Descripció del joc. El marxador
  
18.1 Els jurats
  
18.2 El marxador «cantador» de la partida
  
18.3 Posició del marxador
  
18.4 El marxador corredor de travesses
  
Tema 19. Descripció del joc. Les travesses
  
19.1 Importància de les travesses
  
19.2 Diferents modalitats de travesses
  
19.2.1 En la corda
  
19.2.2 En la partida
  
19.2.3 En iguals
  
19.2.4 En el quinze i en el joc
  
19.3 El procediment d'una travessa
  
19.4 Les propines
  
19.5 Les travesses al carrer
  
19.6 El desafiament
  
19.7 La unitat monetària
  
Tema 20. Descripció del joc. Maneres de colpejar la pilota
  
20.1 Les maneres de colpejar a la pilota per davant.
  
20.1.1 La volea
  
20.1.2 El bot de braç
  
20.1.3 La palma
  
20.1.4 La bragueta o butxaca
  
20.1.5 El manró.
  
20.1.6. El carxotet
  
20.1.7 El bot i volea
  
200.2. La caiguda escala
  
20.3 El rebot
  
20.4 Els colps de raspall
  
Tema 21. Descripció del joc. El traure i la ferida
  
21.1 Diferències entre traure i ferir
  
21.2 Maneres de traure
  
21.2.1 De banca
  
21.2.2 A contramà
  
21.2.3 El bracet
  
21.2.4. De mà
  
21.2.5 Altres.
  
21.3 La ferida
  
Tema 22. Descripció del joc. El vestuari
  
22.1 Diferenciació de vestuari entre aficionats i professionals
  
22.1.1 Els aficionats
  
22.1.2 Els professionals
  
22.2 Partides de trofeus i campionats hui.
  
22.3 Els guants
  
22.4 Altres
  
22.5 El vestuari i les proteccions al raspall
  
Tema 23. Descripció del joc. Les lesions
  
23.1 Les lesions de la mà
  
23.2 Les lesions del braç
  
23.3 Altres lesions
  
Tema 24. Descripció del joc. Modalitats
  
24.1 El trinquet i el carrer. Quadre general de modalitats
  
24.2 Al trinquet
  
24.2.1 El trinquet com a edifici
  
24.2.2 A l'alt amb escala i corda.
  
24.2.3 A raspall
  
24. 3 Al carrer
  
24.3.1 A llargues
  
24.3.2 A galotxa
  
24.3.3 A raspall
  
24.4 Altres
  
24.4.1 El frare
  
24.4.2 Els galotxes de Monòver
  
Tema 25. Els grans genis de la pilota valenciana (I).
  
25.1 Quart
  
25.2 Juliet d'Alginet
  
25.3 Rovellet
  
25.4 Eusebio
  
Tema 26. Els grans genis de la pilota valenciana (II).
  
26.1 Genovés
  
26.2 Sarasol I
  
26.3 Juanito del Casino
  
26.4 Carlets
  
Tema 27. Els grans genis de la pilota valenciana (III).
  
27.1 Císcar
  
27.2 Miramar
  
27.3 Malonda I
  
27.4 Sanchis
  
Tema 28. La pilota en el món
  
28.1 Introducció
  
28.2 Història de la internacionalització: primers contactes
  
Tema 29. El trinquet (I).
  
29.1 Orígens
  
29.2 La corda
  
29.3 Mesures
  
29.4 El trinquet actual
  
Tema 30. El trinquet: característiques tècniques (I):
  
30.1 La pista
  
30.2 La corda
  
30.3 La pedra
  
30.4 El dau
  
30.5 El tamborí
  
30.6 Els rebots
  
30.7 Escala
  
30.8 La llotgeta de baix
  
Tema 31. El trinquet: característiques tècniques (II):
  
31.1 La galeria llarga
  
31.2 La galeria del dau
  
31.3 La galeria del rest
  
31.4 El marcador
  
31.5 Els blaus
  
31.6 Els caretes
  
31.7 La muralla
  
Tema 32. La Federació de Pilota Valenciana
  
32.1 Introducció
  
32.2 El temps de l'espanyola
  
32.3 El marc legal